el en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ru ky ky ky ky ru ky ru ky ru ky ky ky ky mn ky ky ky ky ky ky ky ky ru ky ru ky ru ru ru ky ru ru ru ky ru ky ru ru ru ru ky bg ky ru ky ru ru ky ru ky ru ky ru ky ky ru tt ky ru ky ru ky ru ky ru ru ru ru ru ky ru av ru ru ru ky ru ky fr
"Агым", 02.04.10 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Эстрада ырчысы, шоумен Микаэль деген ат менен белгилүү 24 жаштагы Мирлан Даутовду Бишкектин Сүйүнбаев көчөсүндө жашаган үйүнөн 31-мартта кечки саат алты-жетилер чамасында кимдир бирөөлөр мыкаачылык менен 22 жолу бычак сайып өлтүрүп кетишти. Күбөлөрдүн айтымында ырчы жашаган үйдүн подъезди канга чыланып калган. Микаэль мыкаачыларды кууп подьездге чыгышы мүмкүн деген божомолдор бар.
Бишкек шаарынын Свердлов РИИБси Кылмыш-жаза кодексинин 97-статьясынын 1-пунктуна ылайык кылмыш ишин козгоду. Акыркы кезде чыгармачыл адамдарга кол салуу фактылары көбүрөөк кездеше баштаган эле. Эми минтип бир ырчыдан кол жуудук. Элибизде ырчы менен элчиге кол көтөрмөк түгүл, суук сөз да айтылчу эмес. Он гүлүнүн бир гүлү ачылалек Микаэлдин мындай мыкаачылык менен өлтүрүлүшү коомчулуктун көңүлүн бурду. Аны менен бирге ар кандай теледолбоорлорду алып барып жүргөн Зарина Хасанова Микаэлдин мындай өлтүрүлүшү ойго келбегенин айтат. Анын билишинче ырчынын душмандары деле жок болчу.
Мирлан Даутов менен бирге иштешип жүргөн аранжировщик, композитор Азамат Такырбашев, маркумдун продюсери Нурлан Мамакеев да бул кандуу окуяга таңгалышканын жашырышкан жок. Продюсери Микаэлдин буга чейин бирөө менен чатакташканын көргөн эмес. "Болгону ал Чыгыш-5 кичирайонунда жашап жүргөндө бирөөлөр анын машинесин уурдап кетишкен. Аны мыкаачылык менен өлтүргүдөй кыйраткан деле бизнеси жок эле. Ар кандай теледолбоорлорду алпарып, түнкүсүн Бишкектеги түнкү клубдардын биринде арт-директор болуп иштеп акча тапчу. Ээнбаш балдар менен жакындыгын деле байкабагам. Эмне себептен мындай болгонуна өзүм түшүнбөй турам" дейт Нурлан мырза. Аны менен дайыма үзөңгүлөш жүргөн ырчы Самат Дөөлөтбаков да окуяга башы катып, муну ким жасашы мүмкүн экендигин билбей турганын жашырган жок. "Ал ушундай ак ниет, куулук-шумдугу жок бала эле. Мындай болот деп үч уктасам түшүмө кирген эмес. Абдан кайгырып турам" дейт оор улутунган Самат.
"Каргашалуу окуя болордон бир күн мурун, 30-мартта ал мага келиптир. Мен агезде Москвадан келаткан элем. Ал менден бир нерсе сурарын айтып, мода үйүндө эки сааттай мени күтүп, анан кайра кетиптир. Мен 31-мартта таңга жуук араң үйгө келдим. Микаэль менден эки жыл телечеберчилигинен сабак алган. Кийин да менден дайыма кеп-кеңеш сурап турчу. Америкага барарда да мага келип кеңешип кеткен. Абдан кичипейил, таланттуу бала эле. Тааныштары менен чуркап келип учурашчу. Бычактап өлтүргүдөй күнөөсү бар экенине ишенбейм" дейт ичи ачышкан маркумдун устаты Ассоль айым. Буга улай ал акыркы кезде чыгармачыл адамдарды сабоо, өлтүрүү турмуштук норма болуп баратканын айтып, атайын орган же ассоциация түзүү керектигин сунуштады. Табышмактуу өлүм тууралуу ИИМдин маалымат, коомчулук менен байланыш башкармалыгынын начальнигинин милдетин аткаруучу Рахматулла Ахмедов азырынча ачык комментарий бере албастыгын билдирди. Анын айтымында, кечки сааат жетиде Свердлов РИИБине Микаэлдин өлүмү тууралуу маалымат түшкөн. Оперативдүү топ тез арада жетип, үрөйдү учурган кылмышка күбө болушуптур. "Окуя болгон жер менен РИИБдин ортосу болгону 300 метр. Андыктан биздин кызматкерлер ал жерге тез эле барышкан. Тилекке каршы, кылмышкерлер бат из жашырып кетишиптир. Жакын арада табылат" дейт ИИМ өкүлү.
Кыргызстан Россияга нааразылык нотасын тапшырды
Кыргызстандын тышкы иштер министрлиги россиялык кээ бир массалык маалымат каражаттары кыргыз бийлигин сындаган материалдарды таратканы үчүн, бул өлкөнүн Кыргызстандагы элчилигине нааразылык нотасын тапшырды. Соңку учурда айрым орус маалымат каражаттары кыргыз бийлиги үй-бүлөлүк башкарууга жол берди деген маалымат таратканы белгилүү. Президент Курманбек Бакиев ынтымак курултайында бул жагдайга токтолуп, эки өлкөнүн мамилесин бузууга кызыкдар тараптар бар экендигин айткан.
БЭКчилер 17-мартта Бишкекте өткөн элдик курултайда бийликке жети талап коюп, анын аткаруу үчүн 24-мартка чейин убакыт беришкен. Талаптар аткарылбаса жер-жерлерде курултайлар өткөрүлүп, нааразылык акциялары башталарын эскертишкен. Бул жумада Чүй облусунда элдик курултайдын бөлүмү ачылып, анын төрагалыгына КСДП фракциянын мүчөсү Иса Өмүркулов шайланды. Курамына депутаттар Айбек Азыранкулов,Сагынбек Абдрахманов, Алмазбек Атамбаев, Темир Сариев, Кеңешбек Дүйшөбаев, Турат Мадылбеков жана башкалар кирди. Эми Чүй облустук бөлүмдүн курултайы 7-апрелде өткөрүлөт. Мындай кичи жыйындар Талас менен Нарында да өтмөкчү.
Тазбайматтар Манасты эми эстешти
Кыргыз парламентинин кароосуна өлкө башчысы тарабынан "Манас" эпосу тууралуу мыйзам долбоору жиберилди. Бул долбоордо эпосту кыргыз элинин кайталангыс руханий мурасы катары сактап, даңазалап жана өнүктүрүү боюнча маселелерди жөнгө салуу каралган. Мыйзам кабыл алынса мамлекет "Манаска" байланыштуу кызыкчылыктарды коргойт, манасчылардын өсүп-өнүгүшүнө шарт түзөт, эпосту башка тилдерге которуу боюнча мүмкүнчүлүк берет, "Манас" боюнча илимий иликтөөлөрдү өткөрөт. Эч болбогончо кеч болгон бул мыйзам долбоорунун тагдыры эми ЖК колунда.
Уйкуңуз тынчпы, Мамашев мырза?
Каржы полициясы Кыргызстанда сүрөт көргөзмөсүн уюштурам деп Маданият агенттигинин мурдагы директору Султан Раевдин "башын жуткан" Сергей Мельниковдун "Кыргыздардын жери" фотосүрөттөрүн басып чыгарууну каржылоо боюнча кылмыш ишин козгоду. Өкмөт жыйынында премьер-министр Данияр Үсөнов ал китептерди басып чыгарууга мамлекет 100 миң доллар каражат сарптаганы үчүн жоопкерчилик маселесин көтөрдү. 2009-жылы 18-августта Туризм агенттиги тарабынан тендер жарыяланбастан АКШ жараны Сергей Мельников менен келишимге кол коюлуп, ага ылайык Мельников "Кыргыздардын жери" аттуу 2000 нускадагы китеп-сүрөт альбомун түзмөк болгон. Кызык, эмнегедир Турусбек Мамашев эске түшөт да. Уйкусу тынч болду бекен?
31-мартта Ысык-Ата районунун Ивановка айылынан алты жаштагы наристени трактор койдуруп кеткен. Жабыркаган наристеге жардам көрсөтүүнүн ордуна ташбоор айдоочу из жашырып кетүүгө үлгүргөн. Наристе ооруканага жеткирилип, ал эми айдоочу издөөдө.
Россиянын "Кинг жана жолборстор" аталыштагы цирк труппасы 21-мартта Бишкек циркинде оюн көргөзүп атып, алты жашар Ильхам Токтоев аттуу наристени бийик жерден кулатып алышкан. Оюндун жүрүшүндө каалоочулардан акча алып атка мингизип, цирктин бийик төбөсүнө чейин аркан менен көтөрүп кайра түшүрүп атышкан. Ильхам Токтоев 2,5-3 метр бийиктикке аркан менен көтөрүлгөндө белгисиз себептер менен кулап түшкөн. Наристе денесинен жаракат алып ооруканага жеткирилген. Улуттук цирктин жетекчилигинин билдирүүсүнө караганда, кырсыктан кийин шоуну токтотушкан. Ал эми жабырлануучу наристенин ата-энеси тараптан эч кандай доо болгон эмес.
Ысык-Ата районунун Гидростроитель айылынан 30-март күнү Кемин районунун Чым-Коргон айылынын тургуну,1970-жылы туулган М.Т.-ны кимдир бирөө бычактап өлтүрүп кеткен. Бул кылмыш боюнча мурда темир торго бир нече жолу отуруп чыккан 26 жаштагы кылмышкерди кармашты. Учурда тергөө иштери жүрүп атат.
Баткен облусундагы Кадамжай районунун изкубарлары Кызыл-Коргон айылынын 36 жаштагы тургунун 2,5 кг баңгизат менен кармашты.
Түп районунун прокуратурасынын тергөөчүсү 30 миң сом пара сурагандыгын айтып аталган райондун тургуну башкы прокуратурага арызданган. Учурда алкымы чоң тергөөчүнүн иши такталууда.
1000 доллардагы Гарри Поттер
Бишкек шаарынын Абдрахманов көчөсүндө жайгашкан акча алмаштыруучу жайлардын бирине 1000 долларлык жасалма купюра түшкөн. Аны атайын аппаратка салып текшергенде белгилүү кинофильмдин каарманы Гарри Поттердин элеси түшүрүлгөн сүрөт көрүнгөн. Жасалма долларды алмаштырып алууну көздөгөн кардарлар узай электе милицияга кабар беришип, Бишкек шаарынын эки тургуну колго түштү.
кыргыз тилиндеги гезит "Агым"
email • архив • редакция
"Биз Манасты тартууга даяр эмеспиз"
УКК сыры жучокко маалым
Карабеков эмнени сезе баштады?
Аркы жээк менен берки жээк
Эрте жаздагы курултайлар эмне берди?
Айыл чарбасы аңдан чыгабы?
"Колхоздук деңгээлден быйыл өтөбүз
"Акаев менен Кулов сүйлөшүп алган"
Орчундуу маселелерден орун таппаган маданият
Алыскы туугандан жакынкы кошуна артык эмес экен
"Биз Манасты тартууга даяр эмеспиз"
"…Сахнада чалынып жыгылмайынча ролум чыкпайт"
Атын аян берип койгон
"Европага чейин сойлоп барып, кайра жөө келгем"
Нотанын башы до эмес…
Белгилүү Шайлообек Дүйшеев жана белгисиз Искендер Жумабаев
"Апамды, бир туугандарымды тапканыма өкүндүм"
Ак көйнөк, кызыл көйнөк, жашыл көйнөк…
ActionTeaser.ru - ???????? ???????